钦定古今图书集成/方舆汇编/边裔典/第129卷 > 北魏
## 钦定古今图书集成/方舆汇编/边裔典/第129卷 > 北魏

### 献文帝皇兴二年契丹始遣使入贡

按：《魏书献文帝本纪》：皇兴二年“四月，契丹遣使朝献。”

按《契丹传》：“契丹国在厍莫奚东，异种同类，俱窜于”

松漠之间，登国中，国军大破之，遂逃迸，与厍莫奚分
背。经数十年，稍滋蔓。有部落于和龙之北数百里，多
为寇盗。真君以来，求朝献，岁贡名马。显祖时，使莫弗
纥、何辰奉献，得班飨于诸国之末，归而相谓言国家
之美，心皆忻慕。于是东北群狄闻之，莫不思服。悉万
丹部、何大何部、伏弗郁部、羽陵部、日连部、匹絜部、黎
部、吐六于部等，各以其名马《文皮》入献天府，遂求为
常，皆得交市于和龙、密云之间，贡献不绝。

### 孝文帝延兴三年四月契丹遣使朝贡

延兴四年九月契丹遣使朝献。

延兴五年，契丹遣使献名马。

### 承明元年九月契丹遣使朝献

按：以上《魏书孝文帝本纪》云云。

### 太和三年契丹莫弗贺等求内附

按：《魏书孝文帝本纪》：太和三年“九月，契丹遣使朝献。”

按《契丹本传》：“太和三年，高句丽窃与蠕蠕谋，欲取”

《地豆于》以分之。契丹惧其侵轶。其莫弗贺勿于率其
部落车三千乘，众万馀口，驱徙杂畜，求入内附，止于
白狼水东。自此岁常朝贡。后告饥，高祖矜之，听其入
关市籴。

太和十九年五月。契丹遣使朝献。

按：《魏书孝文帝本纪》云云。

### 宣武帝永平元年契丹国遣使朝献

永平二年七月契丹国遣使朝献。

永平三年六月契丹国遣使朝贡。

永平四年七月契丹国遣使朝献。

### 延昌三年九月契丹国遣使朝贡

按：以上《魏书宣武帝本纪》云云。

### 孝明帝熙平二年契丹入贡诏赐以青毡

按《魏书孝明帝本纪》，熙平二年二月，契丹国遣使朝
献。按《契丹本传》：世宗、肃宗时，恒遣使贡方物。熙平
中，契丹使人祖真等三十人还，灵太后以其俗嫁娶
之际以青毡为上服，人给青毡两匹，赏其诚款之心，
馀依旧式朝贡。至齐受禅，常不绝。

### 正光五年十二月契丹国遣使朝贡

按：《魏书孝明帝本纪》云云。

### 出帝太昌元年六月契丹国遣使朝贡

### 永熙三年夏四月契丹国遣使朝贡

按：以上《魏书出帝本纪》云云

### 孝静帝天平二年三月契丹国遣使朝贡

按：《魏书孝静帝本纪》云云。